open-index/open-wikipedia-markdown huggingface dataset:
მენშევიკები

[right|thumb|300px|[პავლე აკსელროდი, იულიუს მარტოვი და ალექსანდრე მარტინოვი, სტოკჰოლმში (16 მაისი, 1917.)]]
**მენშევიკები** (რუს. меньшеви́к, წარმოებული სიტყვიდან „*меньшинство*“, „უმცირესობა“) — რუსეთის სოციალ-დემოკრატიული მუშათა პარტიის მენშევიკთა ფრაქციის წევრი, რომელსაც ხელმძღვანელობდა იული მარტოვი. ორ ფრაქციად გაყოფა მოხდა პარტიის მეორე კონგრესზე ლონდონში 1903 წელს. 

რსდმპ-ს მეორე ფრაქცია იყო ბოლშევიკების ფრაქცია, ლენინის ხელმძღვანელობით. მენშევიკებისგან განსასხვავებლად, ბოლშევიკებმა ოფიციალურად აიღეს აკრონიმი „რსდმპ (ბ)“ („*РСДРП (б)*“). თუ ბოლშევიკების რიგებში მარქსიზმის თეორიტიკოსები იყვნენ მხოლოდ ლენინი, სტალინი და ნიკოლოზ ბუხარინი, მენშევიკების წამყვანი იდეოლოგები იყვნენ გიორგი პლეხანოვი, ლ. მარტოვი, ნიკოლოზ ჩხეიძე, ფიოდორ დანი. მენშევიკების გავლენა რუსეთში ბოლშევიკებისაზე სუსტი იყო, მაგრამ თებერვლის რევოლუციის შემდეგ დროებით მთავრობაში მოიპოვეს დიდი უმრავლესობა (განსაკუთრებით აღსანიშნავია ირაკლი წერეთლის, ფ. დანისა და მიხეილ ლიბერის როლი). ოქტომბრის რევოლუციის შემდეგ, ბოლშევიკების გამარჯვებამ სერიოზულად დათრგუნა მათი გავლენა მასებზე. საბჭოთა ხელისუფლების პირობებში მათი საქმიანობა ხან აკრძალული, ხან დაშვებული იყო. საბოლოოდ აკრძალვის შემდეგ, ნაწილი მენშევიკებისა წითელი ტერორის მსხვერპლი გახდა, ნაწილი თეთრ ტერორს შეუერთდა, ნაწილი ემიგრაციაში წავიდა. წერტილი ამ ყველაფერს დიდმა წმენდამ დაუსვა. თუმცაღა მეშევიკების იმ წარმომადგენლებმა, რომლებმაც ბოლშევიკების სასარგებლოდ შეიცვალეს პოლიტიკური შეხედულებები, არა თუ გადარჩენა შეძლეს, შემდგომში სერიოზული კარიერის გაკეთებაც შეძლეს. მაგალითად ანდრეი ვიშინსკი, რომელიც გენერალური პროკურორი იყო, შემდეგ კი სსრკ საგარეო საქმეთა მინისტრი და სკკპ ცკ-ის პოლიტბიუროს წევრობის კანდიდატი. დიპლომატიური კარიერა გაიკეთეს ასევე *ივანე მაისკიმ* და *ალექსანდრე ტროიანოვსკიმ*.

განსაკუთრებულ წარმატებას რსდმპ მენშევიკებმა მიაღწიეს საქართველოში, მოვიდნენ რა ჯერ ამიერკავკასიის დემოკრატიული ფედერაციული რესპუბლიკის და შემდეგ საქართველოს დემოკრატიული რესპუბლიკის ხელისუფლების სათავეებში. ქართველმა მენშევიკებმა, საქართველოს დამოუკიდებლობის გამოცხადების შემდეგ 1918 წელს, შექმნეს საქართველოს სოციალ-დემოკრატიული პარტია.

## იხილეთ აგრეთვე 
* ბოლშევიკები

## ლიტერატურა
* Меньшевики в 1918 году / Отв.ред. З. Галили, А. Ненароков; Отв.сост. Д. Павлов. — М.: РОССПЭН, 1999. — 798 с.
* Меньшевики в 1922—1924 гг. / Ответ. ред.: Галили З., Ненароков А.; Сост. А. Ненароков. — М.: РОССПЭН, 2004. — 728 с.
* *Liebich A.* From the Other Shore. Russian Social Democracy after 1921. — Harvard: Harvard University Press, 1997. — 476 p.
* *Brovkin V.* The Mensheviks after October: Socialist Opposition and the Rise of the Bolshevik Dictatorship. — Ithaca and London: Cornell University Press, 1987. — 329 p.

კატეგორია:რუსეთის სოციალ-დემოკრატიული მუშათა პარტია
კატეგორია:მარქსისტები
IDM

**Intelligent dance music**, ცნობილი, როგორც IDM — მუსიკალური ტერმინი, რომელიც აღწერს ელექტრონული მუსიკის ჟანრს, წარმოშობილს 1990-იანი წლების დასაწყისში. მასზე გავლენა მოახდინა ელექტრონულმა საცეკვაო მუსიკამ, კერძოდ დეტროიტის ჟღერადომა და სხვადასხვა ბრეიკბით სტილმა, რომელიც ბრიტანეთში იყო პოპულარული.

ჟანრის შემსრულებლებს შორის არიან: Aphex Twin, The Orb, µ-Ziq, Proem, Autechre, Plaid და სხვები.

## რესურსები ინტერნეტში
*The Intelligent Dance Music Mailing List  
*

კატეგორია:ელექტრონული მუსიკის ჟანრები
ნარი

საკუთარი სახელი **ნარი** შეიძლება აღნიშნავდეს:

* ნარი — ხევი ისტორიულ დვალეთში;
* ნარი — მცენარეთა გვარი;
* ნარი — მეცამეტე ასო (ნარი) ქართულ ანბანში.
ნარი (გვარი)

**ნარი** (Cirsium) — მცენარეთა გვარი რთულყვავილოვანთა ოჯახისა. მრავალწლოვანი, იშვიათად ორწლოვანი ბალახებია. 

200-მდე სახეობა გავრცელებულია ჩრდილოეთ ნახევარსფეროში;  საქართველოში 44 სახეობაა, მათგან საქართველოს ენდემია, 15 — კავკასიისა; სახეობათა მეტი წილი იზრდება დაბლობიდან მოკიდებულ ალპურ სარტყლამდე გზის პირებზე, ტყის ნაკაფებში, მდელოებზე, მაღალბალახეულობაში. ნარის ბევრის სახეობა სარეველაა, ზოგიერთი — თაფლოვანი და დეკორატიული. 

ჩვენში Cirsium obvallatum, Cirsium simplex, Cirsium rhyzocephalum და მრავალი სხვა ასარევლიანებს სუბალპურ და ალპურ საძოვრებს, მინდვრის ნარი (Cirsium arvense) — ყანებს მთაში, თეთრი ნარი (Cirsium incanum) კი — ყანებს ბარში.

## ლიტერატურა
* ქსე, ტ. 7, გვ. 320, თბ., 1984

კატეგორია:რთულყვავილოვანნი
სიონი (მარნეულის მუნიციპალიტეტი)

**სიონი** — სოფელი საქართველოში, მარნეულის მუნიციპალიტეტში, მდინარე შულავრის მარცხენა მხარეს. ზღვის დონიდან 710 მეტრ სიმაღლეზე. მარნეულიდან დაშორებულია 29 კილომეტრით, შულავერიდან 15 კმ-ით.

სოფელში მდებარეობს რუსთავის მეტალურგიული კომბინატის დამხმარე მეურნეობა — „ხალიბი“. სოფელსა და მის შემოგარენში შემონახულია ქართული ხუროთმოძღვრების ძეგლები, ადრინდელი შუა საუკუნეების ეკლესიები, ნასოფლარი ქალფა.

## დემოგრაფია
2014 წლის აღწერის მონაცემებით სოფელში ცხოვრობს 192 ადამიანი.

## ლიტერატურა
## სქოლიო
კატეგორია:მარნეულის მუნიციპალიტეტის სოფლები
სიონი (ჭურჭელი)

**სიონი** — ქრისტიანულ მართლმადიდებლურ ეკლესიაში საეკლესიო წმინდა ჭურჭელი, რომელშიც სეფისკვერი ინახება. ამზადებენ ვერცხლისაგან და მინიატურულად ქრისტიანული ეკლესიის ფორმას იმეორებს. ქართულ ეკლესიაში ამ ჭურჭელს სანაწილეს უწოდებენ, დგამენ საკურთხეველში ტრაპეზზე.

კატეგორია:ქრისტიანობა
კატეგორია:ჭურჭელი
ზემო ხოდაშენი

**ზემო ხოდაშენი** — სოფელი აღმოსავლეთ საქართველოში, ახმეტის მუნიციპალიტეტში (კახეთის მხარე), ზემო ხოდაშნის ადმინისტრაციული ერთეულის ცენტრი (სოფლები: აწყური, ახალდაბა, ზემო ხოდაშენი, ჩაბინაანი, ჩარექაული, ხველიანდრო, ხორხელი).

მდებარეობს ალაზნის ვაკეზე, მდინარე ალაზნის მარჯვენა მხარეს, ზღვის დონიდან 600 მ-ზე, ახმეტიდან 16 კმ-ში, თელავიდან (უახლოესი რკინიგზის საგური) 15 კმ-ში. 
## ისტორია 
სოფლის ძველი სახელწოდებაა ხოდაშენი (ზემო ხოდაშენი მოგვიანებით ეწოდა ქვემო ხოდაშნისგან განსასხვავებლად). იხსენიება XVI-XVIII საუკუნის წერილობით წყაროებში, მ. შ. ვახუშტის ისტორიულ-გეოგრაფიულ თხზულებაში და იოანე ბატონიშვილის „ქართლ-კახეთის აღწერაში“, ასევე სამართლის დოკუმენტურ ძეგლებში. XVII-XVIII საუკუნეებში აქ აღმოსავლეთ საქართველოს მთიელთა რამდენიმე გვარი დასახლდა. 1710-1722 წლებში სოფელი რუსთველის სადროშოში შედიოდა. 1742 წელს ხოდაშნის ციხე მიწისძვრამ დაანგრია. 1759-1781 წლებში სამეფო ხელისუფლებამ ხოდაშენი ათონის ფილეთეოსის მონასტერს შესწირა. წყაროებში იხსენიება ხოდაშნის მამულების გამგებელი ათონიდან მოსული ბერი კოზმანი. 1774 წელს ასპინძის ბრძოლის შემდეგ ხოდაშენში ჩასახლდა ჯავახეთის სოფელ ბარალეთიდან გადმოსული 6 კომლი.

## კულტურული მემკვიდრეობა 
სოფლის შუაგულში ძველი სამონასტრო კომპლექსიდან შემორჩენილია მხოლოდ ხარების ეკლესია, რომელიც ყოფილა კახეთის მეფეების მიერ XVI საუკუნეში ათონის მთაზე აგებული ფილოთეოსის მონასტრის მეტოქი, ასევე შემორჩენილია კოშკი მარნით. ზემო ხოდაშნის მახლობლად მდებარეობს XIX საუკუნის ბოჭორმის დარბაზული ეკლესია, გვიანდელი შუა საუკუნეების ნათლისმცემლის, კვირაცხოვლის, წმ. გიორგის, წამებულის, წმ. მარიამის დარბაზული ეკლესიები და სხვ. 

სოფლის სამხრეთ-აღმოსავლეთით 7–8 კმ-ზე მდებარე დედათა მონასტრის კომპლექსში შედის წმ. ნიკოლოზის ეკლესია, სასახლე, სატრაპეზო, კოშკი–სამრეკლო, საცხოვრებელი ნაგებობები და მარანი. სოფლის სამხრეთით 3–3,5 კმ-ზე მდებარეობს VIII–IX საუკუნეების სამეკლესიიანი ბაზილიკა.

## დემოგრაფია
2014 წლის აღწერის მონაცემებით სოფელში ცხოვრობს 868 ადამიანი.

## იხილეთ აგრეთვე
*ზემო ხოდაშნის ბოჭორმის ეკლესია
*ზემო ხოდაშნის დედათა მონასტრის კომპლექსი
*ზემო ხოდაშნის ეკლესიები
*ზემო ხოდაშნის კვირაცხოვლის ეკლესია
*ზემო ხოდაშნის ნათლისმცემლის ეკლესია
*ზემო ხოდაშნის წმინდა გიორგის ეკლესია
*ზემო ხოდაშნის წმინდა მარიამის ეკლესია
*ზემო ხოდაშნის წამებულის ეკლესია
*ზემო ხოდაშნის ხარების ეკლესია
*ტარიელაანთ საყდარი

## ლიტერატურა
## სქოლიო
კატეგორია:ახმეტის მუნიციპალიტეტის სოფლები
Nickelodeon

**Nickelodeon** () — ამერიკული სატელევიზიო არხი. დაფუძნებულია 1977 წელს, ამერიკის შეერთებულ შტატებში. 1979 წლის 1 აპრილიდან ტელეკომპანიამ მაუწყებლობა დაიწყო აშშ-ის მთელ ტერიტორიაზე. ამჟამად იგი ტრანსლირებს მსოფლიოს თითქმის ყველა ენაზე, მსოფლიოს თითქმის ყველა ქვეყანაში.

## არხის გადაცემები
შენიშვნა: წარმოდგენილი სია არასრულია.

### 90-იანი წლების ანიმაციური სერიალები 
* *პაწაწინა ონავრები* (1991-1993, 1997-1999)
* *რენის და სტიმპის შოუ* (1991-1995)
* *როკოს ახალი ცხოვრება* (1993, 1995)
* *ააა! ნამდვილი მონსტრები* (1994, 1996)
* *ჰეი, არნოლდ!* (1996-2000)
* *ძაღლკატა* (1998-2000)

### თანამედროვე ანიმაციური სერიალები 
* *ღრუბელი ბობი კვადრატული შარვალი* (1999-დან)
* *ონავრები გაიზარდნენ* (2003-2004)
* *როგორ ლაპარაკობს ჯინჯერ ფუტლი* (2000-2004)
* *ჯიმი ნეიტრონის-ბიჭი გენიოსის თავგადასავლები* (2002-2003)
* *ტორნბერების ველური ოჯახი* (2003)

### თანამედროვე ანიმაციური სერიალები 
**ანუბისის სახლი* (2011-2013)
**წინ წარმატებისკენ* (2009-2013)
**აიკარლი* (2007-2012)
**იღბლიანი ტორი* (2010-2013)
**სემი და კეტი* (2013-2014)

## შენიშვნები
## რესურსები ინტერნეტში 
*

კატეგორია:აშშ-ის საბავშვო ტელეარხები
დიაკვანი

**დიაკვანი**, **დიაკონი** ( — „მსახური“) — ქრისტიანული საეკლესიო იერარქიის სამი ხარისხიდან ერთ-ერთი, მასზე მაღლა დგას მღვდლის (პრესვიტერის) და ეპისკოპოსის ხარისხები.

დიაკვნის მოვალეობაა ეპისკოპოსისა და მღვდლების თანამსახურება წირვის დროს და სხვა საიდუმლოთა (ნათლისღება, ქორწინება, მიცვალებულთა წესის აგება) აღსრულებისას. მას აქვს  საკურთხეველში შესვლის, კვერექსების კითხვის, საკმევად საცეცხლურის ხელში პყრობის, ანუ კმევის უფლება.

„ახალ აღთქმის" („საქმე მოციქულთა", თავი VI) თანახმად პირველი დიაკვნების ხელდასმა თვით მოციქულებმა აღასრულეს. ცნობილია პირველი შვიდი დიაკვნის სახელები: სტეფანე, ფილიპე, პროხორონ, ნიკანორ, ტიმონა, პარმენ და ნიკოლაოზ ანტიოქიელი. ადრეული ქრისტიანობის ხანაში დიაკონი ეკლესიის სამეურნეო და საქველმოქმედო საქმიანობას უძღვებოდა. მოგვიანებით ეპარქიის მართვაში მღვდელმთავრის თანაშემწის ფუნქცია დაეკისრა.

შავი სამღვდელოების წარმომადგენელ დიაკონს იეროდიაკონი ანუ ბერდიაკონი ეწოდება. დიაკონის ხარისხის საპატიო წოდებებია არქიდიაკონი და პროტოდიაკონი. დიაკვნები არასაღმრთისმსახურო პერიოდში ატარებენ კაბას, ანაფორასა და სკუფიას, ხოლო ღმრთისმსახურებისას — სტიქარს, სამაჯურებსა და ოლარს. დიაკონისადმი მიმართვის ფორმაა „მამაო".
## ლიტერატურა
## სქოლიო
კატეგორია:ქრისტიანობა
კატეგორია:საეკლესიო წოდებები
ემბიენტი

**ემბიენტი** ( „გარემომცველი“) — მუსიკალური მიმდინარეობა, რომელიც მოიცავს მთელ რიგ სხვადასხვა მუსიკალურ მიმდინარეობებს, რომელთა შორის არის ჯაზი, ნუ-ჯაზი, ელექტრონული მუსიკა, როკი, რეგი, თანამედროვე აკადემიური მუსიკა, ეთნომუსიკა და ნოიზი.

## ისტორია 
XX საუკუნის ადრეულ პერიოდში ფრანგმა კომპოზიტორმა ერიკ სატიმ შექმნა ემბიენტის ადრეული ფორმა, რომელიც მან მოიხსენია, როგორც „ავეჯის მუსიკა“ (ინგლ. „furniture music“, ფრანგ. „Musique d'ameublement“), რადგან იგი თვლიდა, რომ ეს არის მუსიკა, რომლის გაჟღერებაც სადილის დროს შეიძლებოდა. სატიე თვლიდა, რომ იგი ქმნიდა შესაფერის ატმოსფეროს სადილობისთვის და ნაკლებად იქცევდა ყურადღებას.

ხმაურის (ხმის), როგორც მუსიკალური ელემენტის გამოყენება, სათავეს იღებს იტალიელი ფუტურისტის ლუიჯი რუსოლოს მანიფესტში „ხმაურის ხელოვნება“ (1913). მანიფესტის შთაგონების წყარო კომპოზიტორ ბალილა პრატელას ნაშრომები იყო.
 
„ემბიენტი“, როგორც მუსიკალური მიმდინარეობის აღმნიშვნელი ტერმინი, გამოჩნდა XX საუკუნის 70-იან წლებში. ითვლება, რომ მუსიკაში ეს ტერმინი ბრაიან ინომ შემოიტანა, როდესაც ეს ტერმინი  ალბომის სახელწოდებისთვის გამოიყება — *Ambient 1: Music for Airports*. დროთა განმავლობაში სახელწოდება გადავიდა თავად მუსილაკურ სტილზე. ლეგენდის თანახმად, მუსიკალური მიმდინარეობის წარმოშობის იდეა, რომელსაც დღესდღეობით ემბიენტს უწოდებენ, ბრაიანს წარმოეშვა მაშინ, როდესაც იგი საავადმყოფოში იწვა. საქმის უქონლობის გამო, იგი უსმენდა და აკვირდებოდა ქუჩიდან შემოსულ ხმებს, რომლებშიც მან მუსიკა და რეგულარობა შეიგრძნო.

ემბიენტის ორი სახე არსებობს: კლასიკური და ელექტრონული. კლასიკური ემბიენტის მაგალითია ბრაიან ინოს შემოქმედება, რომელიც იყენებდა მისი ცხოვრების გარემომცველ ხმებს და აკუსტიკურ ინსტრუმენტებს.

დღესდღეობით გავრცელებულია ელექტრონული ემბიენტი - მშვიდი მუსიკის, შორეული ხმების და რევერბერაციის სინთეზი, რომელსაც არ აქვს განსაზღვრული რიტმი. თუმცა, ძალიან ბევრი ელექტრონული ემბიენტის შემსრულებელი (მაგალითად, The Orb), თავის შემოქმედებაში იყენებს კლასიკური ემბიენტის ელემენტებს, როგორიცაა გარემომცველი ხმები.

## რესურსები ინტერნეტში 
* რადიო Chill One - ემბიენტი და ჩილ-აუტი 
* "Sunday Night Chill," ყოველკვირეული ემბიენტუი ელექტრონული მუსიკის პლეილისტი, რადიო*Indie Shuffle* 
* ემბიენტ-ტექნო *Sound on Sound*-ში
* ემბიენტის მეგზური - ვრცელი მუსიკალური რესურსი 
* ემბიენტური მუსიკის სხვა მაგალითები 
* 
* ბუნების ხმები 
* ფსიქოდელიური ემბიენტის პორტალი

## სქოლიო
კატეგორია:ელექტრონული მუსიკის ჟანრები
კატეგორია:ემბიენტი
კატეგორია:მუსიკის ბრიტანული სტილები
კვერექსი

**კვერექსი** — მოსახსენებელი ვედრება უფლისადმი. კვერექსები სხვადასხვაგვარი არსებობს: დიდი ან მშვიდობიანი, მცირე, მრჩობლი, თხოვნითი. დიდ კვერექსს ასევე მშვიდობიანსაც უწოდებენ, რადგან იგი იწყება სიტყვებით: „მშვიდობით უფლისა მიმართ ვილოცოთ“. იგი „დიდად“ იმიტომ იწოდება, რომ მრავალი მცირე ლოცვისაგან შედგება. მისგან განსხვავებით, „მცირე კვერექსი“ სულ 2 ან 3 მცირე ლოცვისაგან შედგება და იგი იწყება სიტყვებით: „მერმე და მერმე უფლისა მიმართ ვილოცოთ“. 

„მრჩობლი კვერექსი“ იწყება სიტყვებით: „შეგვიწყალენ ჩვენ ღმერთო დიდითა წყალობითა შენითა“. ეს კვერექსი განსაკუთრებული სავედრებელია, სიტყვა „მრჩობლი“ - ორმაგს ნიშნავს. მასზე გუნდი სამჯერ პასუხობს: „უფალო შეგვიწყალენ“. 

„თხოვნითი კვერექსი“ იწყება სიტყვებით: „აღვუსრულოთ ვედრებაი ჩვენი უფალსა“ და გუნდი პასუხობს გალობით: „უფალო შეგვიწყალენ“ და „მოგვმადლენ უფალო“. 

## კვერექსის სახეები
*მცირე კვერექსი (აქვს სამი მუხლი და ასამაღლებელი); 
*დიდი კვერექსი (აქვს 7-8 მუხლი ან მეტი). 
*თხოვნითი კვერექსი(დიდი და მცირე კვერექსებისგან განსხვავებით, გუნდი მის ზოგიერთ მუხლებზე, გარდა „უფალო შეგვიწყალენ“-ისა, პასუხობს „მოგვმადლენ, უფალო“-თი ). 
*მრჩობილი კვერექსი ( თითოეულ მუხლზე გუნდი პასუხობს სამმაგი „უფალო შეგვიწყალენ“-ით ). 
*მიცვალებულის კვერექსი ორნაირია: მცირე და მრჩობილი. განსხვავება მათ შორის ისაა, რომ პირველი მათგანი იწყება „მერმე და მერმე“-თი, ხოლო მეორე: „შეგვიწყალენ“-ით- ასევე, პირველ მათგანის მუხლებზე გუნდი პასუხობს თითო „უფალო შეგვიწყალენ“-ით(მინორულ კილოზე), მეორეს მუხლებზე - სამმაგით. 

კატეგორია:რელიგია
კატეგორია:რელიგიური ტერმინები
ვუნდერკინდი

thumb|210px|**მოცარტი** - მან მუსიკის სწავლა ორნახევარი წლიდან დაიწყო, ოთხი წლიდან მუსიკას წერდა და კონცერტებზე გადიოდა, 7 წლიდან - სიმფონიებს, ხოლო 12 წლიდან - ოპერებს
**ვუნდერკინდი** (, სიტყვასიტყვით „საოცარი ბავშვი“) — გერმანული სიტყვაა, ქართულად ნიშნავს ფენომენალური ნიჭის მქონე ბავშვს.  ვუნდერკინდს ახასიათებს ადრეულ ასაკში გამოვლენილი ნიჭი რაღაცისადმი. თავისი ნიჭით ცნობილია ავსტრიელი კომპოზიტორი ვოლფგანგ ამადეუს მოცარტი. მას უკვე 3 წლისას ჰქონდა საყოველთაო აღიარება. ასევე განთქმულია ბლეზ პასკალი, პაბლო პიკასო, კარლ ფრიდრიხ გაუსი და ა. შ. ამგვარი მოვლენები ისტორიაში არც თუ ისე ბევრია.

## სქოლიო 
კატეგორია:პედაგოგიკა
კატეგორია:ინტელექტი
სიონი (ყაზბეგის მუნიციპალიტეტი)

**სიონი** — სოფელი საქართველოში, ყაზბეგის მუნიციპალიტეტში, მდინარე თერგის მარჯვენა მხარეს, ზღვის დონიდან 1860 მეტრზე, სტეფანწმინდიდან 8 კმ.

## სიონის ეკლესია
სოფელში დგას IX-X საუკუნეების მიჯნის სამნავიანი ბაზილიკა, ე. წ. ხევის სიონი. ნაგებია სხვადასხვა ზომის ქვის კვადრატებით. ტაძარში დასავლეთ კედელზე შემორჩენილია მოხატულობის კვალი. ეკლესიის მახლობლად, ციცაბო კლდის პირას დგას ოთხსართულიანი, პირამიდისებრი სადარაჯო კოშკი. იქვე, კვარცხლბეკზე აღმართულია მემორიალური ქვა-სტელა, რომელსაც თავდაპირველად ჯვარი აგვირგვინებდა. ერთ ქვაზე შემორჩენილია ღვთისმშობლისა და ჩვილის გამოსახულების ნაშთი. ხოლო ფუძის რვაკუთხა ქვაზე ასომთავრული წარწერაა ამოკვეთილი. ეკლესიის შესასვლელთან ხევის უხუცესთათვის განკუთვნილი ქვის სავარძლები და სკამებია.

## ისტორია
გზაზე სიონი ხევის ერთ-ერთი უძველესი დასახლებაა. სტრატეგიული თვალსაზრისით მას ადრინდელ შუა საუკუნეებში უდიდესი მნიშვნელობა ენიჭებოდა. ნ. ბერძენიშვილის აზრით, მთიულეთისაგან ადმინისტრაციულად ცალკე გამოყოფილ ხევს თავიდანვე სამხედრო-ადმინისტრაციული მოხელე განაგებდა. „ძეგლისდების“ მიხედვით, XIV საუკუნეში ამ მოხელეს „სიონის ერისთავი“ ერქვა და, მაშასადამე, ხევის მმართველის ადგილსამყოფელიც სიონი უნდა ყოფილიყო. სიონის ერისთავი საქართველოს სამეფო კარს ემორჩილებოდა. XVII საუკუნეში სამეფო ხელისუფლების დასუსტებისა და ხევზე არაგვის ერისთავთა უფლებების გავრცელების შემდეგაც, მათ კვლავ ძველი სახელით სიონის ერისთავებად იხსენიებდნენ. სიონში თავდაცვით ნაგებობათა მშენებლობას ადრინდელ შუა საუკუნეებში უნდა ჩაყროდა საფუძველი. სოფელს დამატებითი სახიზრებიც ჰქონდა. ეკლესიის მახობლად, ბორცვზე, ორი გამოქვაბულია („ზემგორის ქოხნი“), უფრო შორს, მწვერვალ ქაბარჯინის სამხრეთ-აღმოსავლეთითაც კიდევ რამდენიმე სახიზარ-გამოქვაბულია. არაგვის საერისთავოს გაუქმების შემდეგ სიონი უშუალოდ აღმოსავლეთ საქართველოს სამეფო კარს, ერთ-ერთ ბატონიშვილს ექვემდებარებოდა. რუსეთის მიერ საქართველოს მიერთების შემდეგ, რუსეთის მმართველობა საქართველოს სამხედრო გზასთან ერთად სიონსაც დიდ მნიშვნელობას ანიჭებდა. სიონის ციხეში გამაგრდნენ 1804 წელს რუსეთის წინააღმდეგ აჯანყებული აღმოსავლეთ საქართველოს მთიელები. დიდი ბრძოლების შემდეგ რუსების ჯარმა ციხე აიღო. XIX საუკუნის II ნახევრიდან სოფელი გაშლილ ადგილზე გადავიდა.

## დემოგრაფია
2014  წლის აღწერის მონაცემებით სოფელში ცხოვრობს 325 კაცი.

## გალერეა

Village sioni.jpg|სოფელი
Village Zion.jpg|ხევის სიონი. XIX საუკუნის ფოტო
Sioni, Georgia.jpg|სოფლის ხედი
Sioni church, Kazbegi municipality-1.jpg|სიონის ბაზილიკა
Sioni Church, Icons, Khevi, Georgia.jpg
Sioni, Georgian Military Road, Khevi, Georgia.jpg 
Sioni, Khevi, Bell tower, Georgia.jpg
Sioni, Tower, Khevi, Georgia.jpg

## ლიტერატურა 
## სქოლიო
კატეგორია:ყაზბეგის მუნიციპალიტეტის სოფლები
მონტგომერი

**მონტგომერი** — აშშ-ის სამხრეთში მდებარე ალაბამის შტატის დედაქალაქია. ის შტატში სიდიდით მეორე ქალაქია. დაარსდა 1817 წელს, ხოლო ქალაქის სტატუსი მან 1819 წელს მოიპოვა.

## ლიტერატურა 
* L. P. Powell (editor), in *Historic Towns of the Southern States*, (New York, 1900)
* Jeffry C. Benton (editor) A Sense of Place, Montgomery's Architectural History

## რესურსები ინტერნეტში 
*City of Montgomery, Alabama
*Institute of Southern Jewish Life, History of Montgomery
*Montgomery article in the Encyclopedia of Alabama 

კატეგორია:აშშ-ის შტატების დედაქალაქები
კატეგორია:ალაბამა
შრეკი (ანიმაციური ფილმი)

**შრეკი** () — ამერიკული სრულმეტრაჟიანი 3D ანიმაციური ფილმი, რომლის რეჟისორები არიან ენდრიუ ადამსონი და ვიკი ვერნონი. სიუჟეტი აღებულია უილიამ სტეიგის საბავშვო წიგნიდან „შრეკი!“.

## სიუჟეტი 
## როლებს ახმოვანებდნენ 
* *შრეკი* - მაიკ მაიერსი
* *ვირი* - ედი მერფი
* *ფიონა* - კემრონ დიაზი
* *ჩექმებიანი კატა* - ანტონიო ბანდერასი

## გაგრძელება 
* „შრეკი 2“ (2004)
* „შრეკი 3“ (2007)
* „შრეკი 4“ (2010)
* ჩექმებიანი კატა: ოგრების მკვლელთა ისტორია

## რესურსები ინტერნეტში 
* 
* 

კატეგორია:2001 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:შრეკი (ანიმაციური ფილმი)
კატეგორია:ამერიკული ფილმები
ალკალა-დე-ენარესი

**ალკალა-დე-ენარესი** () — ქალაქი ესპანეთში, მადრიდის ავტონომიურ გაერთიანებაში, მდინარე ენარესის ნაპირზე. მოსახლეობა — 204 ათასი კაცი (2006).

იგი ანტიკურ დროში ცნობილი იყო, როგორც კომპლუტუმი (). ქალაქი 1000 წელს გაანადგურეს მავრებმა, რომლებმაც იგი 1038 წელს ისევ ააშენეს და ალ-კალა-ან-ნარ უწოდეს. 1008 წელს კასტილიის მეფე ალფონსო VI-მ დაიბრუნა ალკალა და მმართველობა ტოლედოს ეპისკოპოსს გადასცა. ქალაქიდან ყველაზე ცნობილი ადამიანები არიან მწერალი მიგელ დე სერვანტესი, იმპერატორი ფერდინანდ I და კატალინა არაგონელი.

ქალაქის ცენტრი შეტანილია იუნესკოს მსოფლიო მემკვიდრეობის სიაში. მისი ძირითადი ღირსშესანიშნაობაა ტაძრის ტიპის ეკლესია, რომელიც 1136 წელს გოტიკურ სტილში აიგო (იგი ძალიან დაზარალდა XX საუკუნის სამოქალაქო ომის დროს), და არქიეპისკოპოსის რეზიდენცია, რომელშიც დღეს ინკვიზიციის არქივებია დაცული.

სან-ილდეფონსოს კოლეგიუმის ეკლესიაში თავდაპირველად იდგა (შემდეგ მადრიდში გადაიტანეს) „დიდი კარდინალის“, ფრანსისკო ხიმენეს დე სისნეროსის საფლავი, რომელმაც აქ 1499-1509 წლებში დააარსა საქვეყნოდ ცნობილი უნივერსიტეტი, რომელიც 1838 წელს დაიხურა და ბიბლიოთეკასთან ერთად მადრიდში იქნა გადატანილი.

## რესურსები ინტერნეტში 
*Universidad de Alcalá
*Google Maps: The Plaza de Cervantes in Alcalá de Henares
* Photos of Alcalá de Henares
*Alcalá de Henares and its Famous University

## სქოლიო
კატეგორია:ესპანეთის ქალაქები
კატეგორია:მსოფლიო მემკვიდრეობის ძეგლები ესპანეთში
კატეგორია:მადრიდის მუნიციპალიტეტები
ბათი

**ბათი** () — ქალაქი ინგლისში, ეპისკოპოსის რეზიდენცია და სომერსეტის მთავარი ქალაქი, მდებარეობს მდინარე ეივონზე. მოსახლეობა შეადგენს 83 992 ადამიანს. ანტიკური ხანიდან ცნობილია თავისი სამკურნალო წყაროებით და როგორც ბალნეოლოგიური კურორტი (თვითონ სახელწოდება ინგლისურიდან ითარგმნება როგორც აბანო). კლასიციზმის ეპოქის ძეგლები შეტანილია იუნესკოს მსოფლიო მემკვიდრეობის სიაში.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* ოფიციალური ტურისტული ინფორმაცია
* Bath at the Open Directory Project 

## სქოლიო 
კატეგორია:მსოფლიო მემკვიდრეობის ძეგლები გაერთიანებულ სამეფოში
კატეგორია:ინგლისის ქალაქები
ალბა-იულია

**ალბა-იულია** (, , ) — ტრანსილვანიისა და რუმინეთის ერთ-ერთი უძველესი ქალაქი. განლაგებულია ალბის ჟუდეცში, მდინარე მურეშზე, ბუქარესტისგან ჩრდილო-დასავლეთით 270 კმ-ით დაშორებული. მოსახლეობა — 63,536 ადამიანი (2011 წელი).

## ისტორია 
### ანტიკური ხანა 
ალბა-იულიას ჰქონდა პოლიტიკური ძალაუფლება უკვე შორეულ წარსულში. ქალაქის სიახლოვეს აღმოჩენილი იქნა ტერტერიის ფირფიტები, რომელშიც მარია გიმბუტასი მსოფლიოში პირველ დამწერლობას ხედავს. გარკვეული დროის მანძილზე აქ იყო დაკების ტომის დედაქალაქი, რომლის ადგილასაც რომაელებმა თავისი სამხედრო სადგომი — აპულუნი (Apulum) დააფუძნეს. ამ ადგილს ახსენებს პტოლემეც, ხოლო მისი ნაქალაქევი დღევანდელი ქალაქისგან 10 კმ-შია განლაგებული. ამის მეშვეობით ალბა-იულიის მხარეთმცოდნეობის მუზეუმი სავსეა ანტიკური სიძველეებით.

### შუა საუკუნეები 
IX-XI საუკუნეებში, როდესაც ხდება ტრანსილვანიის სლავიანიზაცია, ქალაქი ნახსენებია სლავური სახელით Балград (ბალგრადი) ან Белград (ბელგრადი). ლათინურზე იგი იყო გადათარგმნილი როგორც ალბა-იულია, და ასეთ ფორმაში პირველად გვხვდება 1097 წელს. XI საუკუნიდან იგი უნგრეთის *დერჟავას* ნაწილი ხდება ისევ სხვა სახელით, ამჯერად მისი სახელი დიულაფეჰერვარი. XII-XIII საუკუნეებში აღდგა კათოლიკური ეკლესია, რომელიც აღადგინა იანოშ ხუნიადმა; დაკრძალულია იქვე. 1541-1690 იყო ტრანსილვანიის სამთავროს დედაქალაქი, თუმცა მიქაი მამაცმა 1599 წელს შეძლო მოკლე დროით სამივე დუნაის სამთავროს გაერთიანება და ალბა-იულიაში სატახტო ქალაქის შექმნა.

### უახლესი ისტორია 
XVIII საუკუნეში ავსტრიელმა გაბსბურგებმა გადაწყვიტეს ალბა-იულიის კეთილმოწყობა. იმპერატორ კარლ VI-ის დროს აშენდა ვარსკვლავის ფორმის ციხესიმაგრე, ხოლო თვითონ ქალაქმა მიიღო გერმანული სახელი კარლსბურგი. 1794 წელს ბატიანის ეპისკოპოსის მეურვეობით გაიხსნა რუმინეთში პირველი ბიბლიოთეკა, რომლის მარგალიტად ითვლება ლორშის დიდი კოდექსი, რომელიც შეიქმნა კარლის დროს. 

1918 წლის 1 დეკემბერს ალბა იულიაში გამოცხადდა ტრანსილვანიისა და რუმინეთის შეერთება, ხოლო 4 წლის შემდეგ მეფე ფერდინანდ პირველი გახდა გაერთიანებული სახელმწიფოს მონარქი.

## დემოგრაფიული მონაცემები 
1891 წელს ქალაქის მოსახლეობა შეადგენდა 8,167 მაცხოვრებელს, საიდანაც 3,482 იყო უნგრელი (42.63%), 3,426 რუმინელი (41.94%) და 867 გერმანელი (10.62%).

1910 წლიდან მოსახლეობის რაოდენობა გაიზარდა 11,616 - მდე. მათგან 5226 იყო უნგრელი (45%), 5,170 რუმინელი (44.51%) და 792 გერმანელი (6.82%).

1930 წლისთვის გამოკითხვის მიხედვით მოსახლეობის 38.3% იყო ორთოდოქსი რუმინელი, 21.4% აღმოსავლეთ კათოლიკე რუმინელი, 14.9% რეფორმატორი, 10.5% კათოლიკე, 7.2% ლუთერანი, 6.5% იუდეველი.

2011 წლის გამოკითხვის მიხედვით, ქალაქის მოსახლეობა შეადგენდა 58,681-ს. მათგან 95.3% იყო ეთნიკური რუმინელი, 3.2% ბოშა, 1.9% უნგრელი და 0.2% გერმანელი.

## რესურსები ინტერნეტში 
* Official site 
* Alba Iulia photo gallery 

## სქოლიო 
კატეგორია:რუმინეთის ქალაქები
ემილ ზოლა

**ემილ ფრანსუა ზოლა** (; დ. 2 აპრილი, 1840 — გ. 29 სექტემბერი, 1902) — გავლენიანი ფრანგი მწერალი, ნატურალიზმის ლიტერატურული მიმდინარეობის უმნიშვნელოვანესი წარმომადგენელი, თეატრალური ნატურალიზმის განვითარებაში მნიშვნელოვანი წვლილით, და საფრანგეთის პოლიტიკური ლიბერალიზაციის წამყვანი ფიგურა, დრეიფუსის საქმის გამოძიების აქტივისტი.

## ბიოგრაფია 
ემილ ზოლა იტალიურ-ფრანგული წარმომავლობის ოჯახში დაიბადა. მამამისი იტალიელი ინჟინერი, „ექსის“ წყალგაყვანილობის სისტემაში მუშაობდა. ზოლამ ბავშვობა ექს-ან-პროვანსში გაატარა, სადაც იგი მხატვარ სეზანს დაუმეგობრდა. ბუნებით რომანტიკოსი ემილი ბავშვობიდანვე ლექსებს წერდა. შვიდი წლისაც არ იყო, მამა რომ გარდაეცვალა და ოჯახი უსახსროდ დარჩა. 

1858 წელს დედამისი საცხოვრებლად პარიზში გადავიდა. ემილი პარიზისა და მარსელის ლიცეუმში სწავლობდა, პარიზში უსახსროდ დარჩენილი ყმაწვილი იძულებული იყო თავშესაფარში ეცხოვრა, რომელიც სავსე იყო ქურდებით, მაწანწალებითა და მეძავებით. იგი საშინელ სიღარიბეში იმყოფებოდა. ზოლა საშუალო ტანის, წვერიანი, ძალიან მგრძნობიარე მამაკაცი იყო, რომელსაც სახეზე მუდმივი მელანქოლია აღბეჭდვოდა. 

ახალგაზრდობაში ემილს შეუყვარდა ლუიზა სოლიარი, თავისი მეგობრის და. თავშესაფარში გატარებულმა წლებმა ზოლას ქალებთან ურთიერთობა ასწავლა. 25 წლისა გატაცებული იყო ალექსანდრა მელით, რომელიც მასზე ერთი წლით უფროსი იყო.

## ბიბლიოგრაფია
* *აბე მურეს შეცოდება* (1875)
* *ხაფანგი* (1877
* *ნანა* (1880)
* *ქალთა ბედნიერება* (1883)

## რესურსები ინტერნეტში 
* 
* Dreyfus Rehabilitated 
* Émile Zola at InterText Digital Library 
* Émile Zola at Livres & Ebooks  
* Émile Zola exhibition at the Bibliothèque nationale de France
* Livres audio gratuits pour Emile Zola  

## სქოლიო
კატეგორია:ფრანგი მწერლები
კატეგორია:ფრანგი დრამატურგები
კატეგორია:მონმარტრის სასაფლაოზე დაკრძალულნი
კატეგორია:დაბადებული 1840
კატეგორია:გარდაცვლილი 1902
კატეგორია:XX საუკუნის ფრანგი რომანისტები
კატეგორია:XIX საუკუნის ფრანგი დრამატურგები
კატეგორია:XIX საუკუნის ფრანგი ჟურნალისტები
კატეგორია:XIX საუკუნის ფრანგი მამაკაცი მწერლები
კატეგორია:XIX საუკუნის ფრანგი რომანისტები
კატეგორია:XX საუკუნის ფრანგი მამაკაცი მწერლები
კატეგორია:ფრანგი მამაკაცი რომანისტები
კატეგორია:ფრანგი მამაკაცი ჟურნალისტები
კატეგორია:პარიზელი მწერლები
კატეგორია:ფსიქოლოგიური ჟანრის მწერლები
კატეგორია:მწერლები ანბანის მიხედვით
A Passion Play

***A Passion Play*** — ბრიტანული პროგრესული როკ-ჯგუფ ჯგუფ ჯეთრო ტალის მეექვსე სტუდიური ალბომი, რომელიც გამოვიდა 1973 წელს. ალბომი კონცეპტუალურია, მასში მიმოიხილება ადამიანის ცხოვრება სიკვდილის შემდგომ. ყველა სიმღერა ერთმანეთს ერწყმის, გარდა სიმღერის „The Story Of The Hare Who Lost His Spectacles“. ტექსტებში უამრავი ალეგორია და სიტყვების თამაშია. 1973 წელს ალბომმა ბევრი ნეგატიური შეფასება მიიღო, მაგრამ აშშ-ში მაინც მოხვდა ჩარტების #1 ადგილზე. ბრიტანეთში მას ასეთი წარმატება წილად არ ხვდა.

**კონცეფციის სიუჟეტი**

* მოქმედება 1: რონი პილგრიმის დასაფლავება: ზამთრის დილა სასაფლაოზე.
* მოქმედება 2: მოგონებების ბანკი: მცირე, მაგრამ კომფორტული თეატრი ეკრანით (მეორე დილით)
* მოქმედება 3: ჯ. ოდისა და მისი შვილის ბიზნეს-ოფისი (ორი დღის შემდეგ)
* მოქმედება 4: მაგუს პერდეს ოთახი შუაღამით

## გამოცემები
1973 წლის ორიგინალური გამოცემის შემდეგ ალბომი CD-ზეც გამოიცა. 1988 წელს Mobile Fidelity Sound Lab-მა გამოსცა CD, რომელზეც სიმღერები ინდექსირებული იყო რადიო სადგურებისთვის განკუთვნილი პრომოს თანახმად (იხ. ქვემოთ). 2003 წელს გამოვიდა რემასტერი დამატებითი ვიდეო ტრეკით.

* ალბომის ორიგინალური გამოცემის შემთხვევაში, პირველი ნაწილი მთავრდება „The Story of the Hare Who Lost His Spectacles“-ის შუაში და ჟღერს სიგნალი, რომელიც საბავშვო გრამფირფიტებზე მშობლებისთვის იყო განკუთვნილი. ასეთი სიგნალის მოსმენისას მშობელი ფირფიტას მეორე მხარეს რთავდა. მხარე 2 იწყება იქ, სადაც წყდება წინა. თუმცა, 2003 წლის რემასტერზე, მეორე ნაწილი იწყება სრული ამბით და ამიტომ იგი არსად წყდება.

2014 წელს ალბომი გამოვიდა სათაურით *A Passion Play (An Extended Performance)*, სტივენ უილსონის ახალი (სტერეო და 5.1) ხმის მიქსებით. აგრეთვე შეტანილია სტივენ უილსონის მიერ მომზადებული *Chateau Disaster* ჩანაწერები, რომლებიც წინ უსწრებდნენ ალბომის მომზადებას. გამოცემას ახლავს 80 გვერდიანი წიგნი და ცოცხალი ჩანაწერები.

## სიმღერების სია
### 1973 წლის ორიგინალური გამოცემა
### 1998 წლის ოქროსფერი CD (Mobile Fidelity Sound Lab UDCD 720)
### 2003 წლის რემასტერი (30 წლის იუბილე)
### 2014 წლის გამოცემა - An Extended Performance
## პოზიციები ჩარტებში
## რესურსები ინტერნეტში
* ტექსტების ინტერპრეტაცია  The Ministry of Information-ზე.

## სქოლიო 
კატეგორია:ჯეთრო ტალის ალბომები
კატეგორია:1973 წლის ალბომები
კატეგორია:Chrysalis Records-ის ალბომები
იგნაცი იან პადერევსკი

thumbnail
**იგნაცი იან პადერევსკი** (დ. 18 ნოემბერი, 1860 —  გ. 29 ივნისი, 1941) — პოლონელი პიანისტი, კომპოზიტორი და პოლიტიკური მოღვაწე. პოლიტიკური მოღვაწეობა დაიწყო პირველი მსოფლიო ომის დროს. შევიდა ანტანტის ორიენტაციის პოლიტიკურ ეროვნულ კომიტეტში. 1917 წლიდან იყო მისი წარმომადგენელი აშშ-ში. 1919 წლის იანვრიდან ნოემბრამდე პოლონეთის პრემიერ-მინისტრი და საგარეო საქმეთა მინისტრია. წარმოადგენდა პოლონეთს პარიზის სამშვიდობო კონფერენციაზე (1919- 1920) 1940 წლიდან პოლონეთის ეროვნული საბჭოს თავმჯდომარეა ემიგრაციაში. მონაცილეობდა ერთა ლიგის I ასამბლეის მუშაობაში, როგორც პოლონეთის დელეგაციის წევრი.

## ლიტერატურა 
* Biskupski, M. B.  "Paderewski, Polish Politics, and the Battle of Warsaw, 1920," *Slavic Review* (1987) 46#3 pp.&nbsp;503–512 in JSTOR
* Chavez, Melissa, "Paderewski – From Poland to Paso Robles (California): Paderewski's dream returns". *Paso Robles Magazine*, September 2007
* Lawton, Mary. Editor. *The Paderewski Memoirs*. London, Collins, 1939
* Marczewska-Zagdanska, Hanna; Dorosz, Janina. "Wilson - Paderewski - Masaryk: Their Visions of Independence and Conceptions of how to Organize Europe," *Acta Poloniae Historica* (1996), Issue 73, pp 55–69.
* Riff, Michael, *The Face of Survival: Jewish Life in Eastern Europe Past and Present*. Valentine Mitchell, London, 1992, ISBN 0-85303-220-3.
* Sachs, Harvey. *Virtuoso: The Life and Art of Niccolo Paganini, Franz Liszt, Anton Rubinstein, Ignace Jan Paderewski, Fritz Kreisler* (1982) 
* Zamoyski, Adam. *Paderewski* (1982)

## რესურსები ინტერნეტში 
*  complete list of works, with dates of composition and publication 
*  Fundacja Kultury im. Ignacego Jana Paderewskiego 
*  Paderewski Music Society in Los Angeles 
*  The Paderewski Association

კატეგორია:პოლონელი კომპოზიტორები
კატეგორია:პოლონელი პიანისტები
კატეგორია:პოლონელი პოლიტიკოსები
კატეგორია:დაბადებული 18 ნოემბერი
კატეგორია:დაბადებული 1860
კატეგორია:გარდაცვლილი 29 ივნისი
კატეგორია:გარდაცვლილი 1941
კატეგორია:ნიუ-იორკში გარდაცვლილები
Under Wraps

***Under Wraps*** — ბრიტანული პროგრესული როკ-ჯგუფ ჯეთრო ტალის მეთხუთმეტე სტუდიური ალბომი, რომელიც გამოვიდა 1984 წელს. იგი ჩაიწერა იენ ანდერსონის პირად სტუდიაში. სიმღერების ტექსტები ჯაშუშების ცხოვრების აღწერით არის შთაგონებული.

ალბომი ნაკლებად პოპულარული იყო, რადგანაც ჰქონდა სინთეზატორის ჟღერადობა, რომელიც 1980-იან წლებს ახასიათებდა, თუმცა მარტინ ბარის თქმით, ეს მისი საყვარელი ალბომია ჯგუფის შემოქმედებაში.

ეს არის ჯგუფის ერთადერთი დისკი, სადაც სიმღერების უმეტესობის თანაავტორი ყველა მუსიკოსია. როგორც წესი, სხვა სიმღერების ერთპიროვნული ავტორი იენ ანდერსონი იყო. ეს აგრეთვე არის ჯგუფის ერთადერთი დისკი, სადაც არავინ უკრავს დასარტყმელ საკრავებზე - მათი ყველა პარტია დაპროგრამებულია. საკონცერტო ტურნეში ჯგუფს შეუერთდა დონ პერი, რომელიც მას შემდეგ ჯგუფის მუდმივი წევრი გახდა.

ალბომმა Billboard 200-ში #76, ხოლო ბრიტანეთში - #18 პოზიციას მიაღწია. სინგლი „Lap of Luxury“ #30 ჩარტების პოზიციაზე მოხვდა.

## სიმღერების სია
### ორიგინალური გრამფირფიტა
### CD
CD-ის გვიანდელ გამოცემაში შეტანილია დამატებითი სიმღერები: Astronomy, Tundra, Automotive Engineering და General Crossing. სიმღერის Lap Of Luxury მუსიკალური ვიდეო თანდართულია 2005 წლის გამოცემასთან.

## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:ჯეთრო ტალის ალბომები
კატეგორია:1984 წლის ალბომები
კატეგორია:Chrysalis Records-ის ალბომები
კატეგორია:ალბომები იენ ანდერსონის პროდიუსერობით
Rock Island (ალბომი)

***Rock Island*** — ბრიტანული პროგრესული როკ-ჯგუფ ჯეთრო ტალის მეჩვიდმეტე სტუდიური ალბომი, რომელიც გამოვიდა 1989 წელს. მასში გაგრძელდა მუშაობა მძიმე როკის ელემენტების გამოყენებით. მსგავსი ექსპერიმენტები უკვე დაიწყო წინა ალბომზე *Crest of a Knave*.

*Rock Island*-ს ბრიტანეთში ოქროს სტატუსი მიენიჭა. გერმანიაში ალბომი ჩარტის #5 პოზიციამდე ავიდა. წარმატებული იყო სინგლი ამ ალბომიდან, „Kissing Willie“, რომელიც ჩარტში #6 ადგილს იკავებდა.

## სიმღერების სია
*დამატებები ჩაწერილია ციურიხში, 1989 წლის 13 ოქტომბერს. მანამდე ყველა გამოცემული იყო „Another Christmas Song“-ის ბრიტანულ სინგლზე.

## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:ჯეთრო ტალის ალბომები
კატეგორია:1989 წლის ალბომები
კატეგორია:Chrysalis Records-ის ალბომები
შავი ობელისკი

thumb|შავი ობელისკი ბრიტანულ მუზეუმში
**შავი ობელისკი** — ასურეთის მეფის სალმანასარ III-ის შეკვეთით შექმნილი შავი კირქვისგან გამოთლილი 198 სმ სიმაღლის ბარელიეფური ობელისკი. ქანდაკება დადგმული იყო ნიმრუდში დაახლოებით ძვ. წ. 825 წელს. 

აღმოაჩინა ბრიტანელმა არქეოლოგმა ჰენრი ლეიარდმა 1846 წელს და ამჟამად გამოფენილია ბრიტანეთის მუზეუმში. 

ეს დღემდე აღმოჩენილი ყველაზე სრული ასირიული ობელისკია და ასევე აღსანიშნავია იმით, რომ მის ერთ-ერთ ბარელიეფზე გამოსახულია ისრაელის მეფე იეჰუა (ებრაელთა მეფის უძველესი გამოსახულება). 

## რესურსები ინტერნეტში
* წარწერის ტექსტი 

კატეგორია:ასურეთი
კატეგორია:სტელები
ხვლიკისნაირნი

**ხვლიკისნაირნი** (), ქვეწარმავალთა ქვერიგი (ან რიგი) ქერცლიანების რიგისა (ან ქვეკლასისა). მათი სხეულის სიგრძე 3,5 სმ-იდან 3 მ (კომოდოს ვარანი) აღწევს, ფორმით შებრტყელებული ან ცილინდრულია.
## ლიტერატურა
*
ავალონი

[thumb | 300 px | [ბერნ-ჯოისი.მძინარე არტური ავალონზე ]]
**ავალონი, ავალო** (, ) — მითური კუნძული, მკვდართა სამეფო ფრანგულ და კელტურ ლეგენდებში. ავალონზე იყო დასაფლავებული მეფე არტური. გარკვეულ ლეგენდებში ავალონი არის მეფე არტურის დის, მორგანას ადგილსამყოფელი. ავლაონშივე სწავლობდა მელუზინაც.

## თანამედროვე კულტურაში 
*ავალონი — ქალაქი რეჯერ ჟელაზნის რომანში ავალონის შუბები
*ავალონი — ციტადელი, აშენებული ევრალის სამეფოს მიერ შა’ქულების ორდებისგან თავდასაცავაად თამაშ «Siege of Avalon». 
*ავალონი — მერლინის ადგილსამყოფელი ნიკ პერუმოვის წიგნში > 
*Avalon — 1982 წლის ბრიტანული როკ ჯგუფის Roxy Music-ის ალბომი
*Avalon — ღეჟისო ოსი მამორო ფილმი.
*ავალონი - ოთარ ჭილაძის რომანი.

## იხილეთ აგრეთვე 
*აგარტი
*ატლანტიდა
*ჰიპერბორეა
*შამბალა

## ლიტერატურა 
*.
*.
კაპრაშიანი

**კაპრაშიანი** — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ახალქალაქის თემში. მდებარეობს მდინარე თეძმის ხეობაში. ზღვის დონიდან 640 მეტრზე, კასპიდან დაშორებულია 19 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 34 ადამიანი.

## იხილეთ აგრეთვე
*საქრისის ეკლესია

## ლიტერატურა
## სქოლიო
კატეგორია:კასპის მუნიციპალიტეტის სოფლები
აგარტი

**აგარტი** (Agarti, Agartha) — ლეგენდარული მიწისქვეშა ქვეყანა. თარგმანი სანსკრიტიდან „ხელშეუხებელი“, „შორი“. თავიდან მასზე დაწერა მისტიკოსმა ალექსანდრე სენტ ივ დ’ალვაიდერმა თავის წიგნში „ინდოეთის მისია ევროპაში“. მას შემდეგ ბევრი მეცნიერული აზრი წარმოიშვა და ბევრი სადავო საკითხი გაჩნდა აგარტას თემის გარშემო. ერთნი ამტკიცებდნენ, რომ ამ მითური ქალაქის ე.წ. "შესასვლელი" მდებარეობდა ტიბეტის მიუვალ ადგილას, ჰიმალაის მთებში, და ამ კარიბჭეს ბერები დარაჯობდნენ. ასევე იყო მოსაზრება, რომ მისი შესასვლელები მდებარეობს დედამიწის ჩრდილო და სამხრეთ პოლუსებზე.

გადმოცემით, ამ მიწისქვეშა ქვეყანაში ბინადრობს ადამიანთა მაღალგანვითარებული რასა, რომლებიც ოდესღაც ატლანტიდაზე ცხოვრობდნენ და მისი დაღუპვის შემდეგ აგარტას შეაფარეს თავი. ძვ. ბერძენი მისტიკოსი ფილოსოფოსის აპოლონიოს ტიანელის აზრით, აგარტის ერთ-ერთი შესასვლელი მდებარეობს ეგვიპტეში, ხეოფსის პირამიდის ქვეშ.

1938 წლის გაზაფხულზე ნაცისტური გერმანიიდან ჰაინრიხ ჰიმლერის პირადი საიდუმლო ბრძანებით ტიბეტში გაიგზავნა ექსპედიცია გერმანელი ზოოლოგის და ესესელი ოფიცრის ერნსტ შაფერის ხელმძღვანელობით. ექსპედიციას დავალებული ჰქონდა არამარტო ტიბეტის მეცნიერული გამოკვლევა, არამედ მათი მთავარი და საიდუმლო მიზანი იყო მითური მიწისქვეშა ქალაქის - აგარტას შესასვლელის პოვნა.

სწორედ იმავე მიზანით და იმავე წელს შედგა ნაცისტური ექსპედიცია ანტარქტიდაზე. გერმანელებმა დედოფალ მოდის მიწა თავის საკუთრებად გამოაცხადეს და უწოდეს მას ახალი შვაბია. გერმანიის მიერ გავრცელებული ოფიციალური ინფორმაციით, ეს ექსპედიცია ვეშაპებზე სანადიროდ იყო მოწყობილი, მაგრამ ნამდვილი მიზეზი სახელმწიფო საიდუმლოებას წარმოადგენდა, თუმცა შემდეგ წლებში ინფორმაციამ მაინც გაჟონა.
ნაციზმის მთავარი იდეოლოგების, ალფრედ როზენბერგის და კარლ ჰაუსჰოფერის აზრით სწორედ ანტარქტიდა იყო ერთ-ერთი ადგილი, საიდანაც შეიძლებოდა აგარტაში შესვლა. ის, თუ რა შედეგით დამთავრდა ეს ექსპედიცია, რა თქმა უნდა ნაკლებადაა ცნობილი, მაგრამ ერთი რამ ცხადია - აგარტას არსებობა ნაცისტებსაც სჯეროდათ.

ცნობილი ინგლისელი, ასტრონომი, გეოფიზიკოსი და მათემატიკოსი ედმონდ ჰალეი იზიარებდა იდეას, რომ დედამიწის შიგნიდან ცარიელი სივრცეა, თუმცა მას ეს მეცნიერულად არ დაუსაბუთებია. ასევე შვეიცარიელ ფიზიკოსს და მათემატიკოსს ლეონარდ ეილერს მიაჩნდა, ამ თეორიის სიმართლის შესაძლებლობა.

1928-30 წლებში ანტარქტიდაზე მოეწყო ამერიკული საზღვაო ექსპედიცია, რომელსაც ცნობილი ავიატორი, მფრინავი რიჩარდ ეველინ ბერდი ხელმძღვანელობდა. (ბერდი იყო პირველი, ვინც სამხრეთ პოლუსს გადაუფრინა). ანტარქტიდის ერთ-ერთი სადგურიდან ბერდი მარტო გაემართა გეოგრაფიული სამხრეთ პოლუსისაკენ. მოგვიანებით, ექსპედიციის დასრულების შემდეგ, უკან დაბრუნებული ბერდი უცნაურ ამბებს ყვებოდა. ამბობდა, რომ პოლუსთან ახლოს მთებში, უცნაური ჩასასვლელი ნახა, ჩავიდა და ცოტა რომ გაიარა შიგნით დაინახა მისი თქმით "რაღაც უცნაური, ნისლოვანი სინათლე." შემდეგ მას შეეშინდა და უკან გამობრუნდა. მალე ბერდი  მთავრობაში დაიბარეს. მას მისცეს კონტრ-ადმირალის წოდება, და მას მერე ბერდს ამ თემაზე აღარ უსაუბრია. შემდეგ, 1933-დან 1956 წლამდე ბერდმა კიდევ რამდენიმე ექსპედიცია მოაწყო ანტარქტიდაზე, თუმცა შემდეგ აღარაფერი უთქვამს მის მიერ აღმოჩენილ "შესასვლელზე".

## რესურსები ინტერნეტში 
*On Edward Bulwer-Lytton: Agharta, Shambhala, Vril and the Occult Roots of Nazi Power 
*Map/diagram of Agharta and the Hollow Earth 

კატეგორია:მითოლოგიური ადგილები
აცტლანი

[მინი|[ჩიკომოსტოკის შვიდი გამოქვაბული, ტოლტეკა-ჩიჩიმეკას ისტორიიდან]]

**აცტლანი** ან **ასტლანი** (აცტ. Aztlān, ერთ-ერთ ინტერპრეტაციაში ნამის ქვეყანა) — აცტეკების მითური სამშობლო. ნაუატლზე სიტყვა „Azteca“ ნიშნავს „ხალხს აცტლადიდან“.

## ლიტერატურა 
*  
*  

## რესურსები ინტერნეტში 
*Sanderson, Susana, "Tenotchtitlan and Templo Mayor", California State University, Chico. 
*Aztlan Listserv (hosted by the Foundation for the Advancement of Mesoamerican Studies, Inc.)
*League of Revolutionary Struggle, "The Struggle for Chicano Liberation" (an examination of Aztlan and the Chicano national movement from a Marxist point of view)
*Los Angeles artist protesting walls in Berlin, Palestine and Aztlán
კოკანი

[thumb|300px|[პიტერ ბრეიგლ უფროსის ნახატი — „ქვეყანა კოკანი“]]

**კოკანი** — მითოლოგიური ქვეყანა XII-XIII სს-ის ფრანგულ და ინგლისურ ლიტერატურაში. ღვინის მდინარეების ქვეყანა, სადაც ყველაფერი სხვანაირია: ხეებზე ნამცხვრები იზრდება და შესაჭმელად საჭიროა მხოლოდ ხის ქვეშ დაწოლა და პირის გაღება.

კატეგორია:გამოგონილი ადგილმდებარეობები
იგოეთი

**იგოეთი** — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ოკამის თემში. მდებარეობს მდინარე ლეხურის ნაპირზე. თბილისი-ხაშურის საავტომობილო გზაზე. ზღვის დონიდან 700 მეტრზე, კასპიდან დაშორებულია 9 კილომეტრით.

## ისტორია 
თბილისი-გორის საავტომობილო გზის მშენებლობის დროს, სოფლის მიდამოებში მოპოვებული არქეოლოგიური მასალების მიხედვით (იგოეთის სამაროვანი) დასტურდება, რომ ადამიანს აქ ჯერ კიდევ ბრინჯაოს ხანაში უცხოვრია. სოფლის ახლოს ზედ გზის პირზე ფეოდალური ხანის ძეგლი იგოეთის წითელი საყდარი დგას. ადრე აქ საბაჟო ყოფილა. ეკლესია დარბაზულია. ნაგებია ქართული აგურით.

## დემოგრაფია
2014 წლის აღწერის მონაცემებით სოფელში ცხოვრობს 559 ადამიანი.

## იხილეთ აგრეთვე
*იგოეთის ღვთისმშობლის ეკლესია
*იგოეთის სამაროვანი
*მარიამ ჩადუნელის სახლი
*ნაქალაქიანთ ხევი

## ლიტერატურა
## სქოლიო
კატეგორია:კასპის მუნიციპალიტეტის სოფლები
ლუკომორიე

**ლუკომორიე** () — ზღვის ბუხტა. თუმცა ხშირად მდინარეულ ბუხტასაც ეძახდნენ ლუკომორიეს. ალექსანდრე პუშკინმა გამოიყენა ლუკომორიე როგორც მითური ქვეყანა, რომელშიც დაასახლა რუსული მითოლოგიის პერსონაჟები:
≥

:У лукоморья дуб зелёный;
:Златая цепь на дубе том:
:И днём и ночью кот учёный
:Всё ходит по цепи кругом;
:Идёт направо - песнь заводит,
:Налево - сказку говорит.
:Там чудеса: там леший бродит,
:Русалка на ветвях сидит;
:Там на неведомых дорожках
:Следы невиданных зверей;
:Избушка там на курьих ножках
:Стоит без окон, без дверей;
:Там лес и дол видений полны;
:Там о заре прихлынут волны
:На брег песчаный и пустой,
:И тридцать витязей прекрасных
:Чредой из вод выходят ясных,
:И с ними дядька их морской;
:Там королевич мимоходом
:Пленяет грозного царя;
:Там в облаках перед народом
:Через леса, через моря
:Колдун несёт богатыря;
:В темнице там царевна тужит,
:А бурый волк ей верно служит;
:Там ступа с Бабою Ягой
:Идёт, бредёт сама собой,
:Там царь Кощей над златом чахнет;
:Там русский дух... там Русью пахнет!
:И там я был, и мёд я пил;
:У моря видел дуб зелёный;
:Под ним сидел, и кот учёный
:Свои мне сказки говорил.
ნაწყვეტი „რუსლანი და ლუდმილიდან“

კატეგორია:სლავური მითოლოგია
იდლეთი (კასპის მუნიციპალიტეტი)

**იდლეთი** — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, წინარეხის თემში. მდებარეობს მდინარე კავთურის (მტკვრის მარჯვენა შენაკადი) მარჯვენა მხარეს. ზღვის დონიდან 680 მეტრზე, კასპიდან დაშორებულია 10 კილომეტრით.

## ისტორია 
იდლეთი ისტორიულ წყაროებში პირველად მოხსენიებულია XVIII საუკუნეში. სოფლის განაპირას დგას იოანე ნათლისმცემლის ეკლესია, ხოლო სოფლის ცენტრში კვირაცხოვლისა და მიქელ-გაბრიელის ეკლესიები.

## დემოგრაფია
2014 წლის აღწერის მონაცემებით სოფელში ცხოვრობს 263 ადამიანი.

## იხილეთ აგრეთვე
*იდლეთის სამაროვანი

## ლიტერატურა
* *მაკალათია ს.*, კავთურას ხეობა, თბ., 1960

## სქოლიო
კატეგორია:კასპის მუნიციპალიტეტის სოფლები
ISSN

მინი|International Standard Serial Number–ის ნიმუში.
**ISSN** (სრულად ) — უნივერსალური ნომერი, რომელიც საბეჭდი ან ელექტრონული პერიოდული გამოცემის იდენტიფიკაციისთვის გამოიყენება. ნომერი შეიცავს რვა ციფრს. მერვე ციფრი საკონტროლოა. 

ISSN სისტემა შემოვიდა 1975 წელს როგორც საერთაშორისო სტანდარტი ISO 3297 და განახლდა 2007 წელს.

## იხილეთ აგრეთვე 
* ISBN

## რესურსები ინტერნეტში 
* ISSN International Centre

კატეგორია:ISO სტანდარტები
სამხრეთი უცნობი მიწა

thumb| ალ-იდრისის XII საუკუნის რუკა
**სამხრეთი უცნობი მიწა** () — მიწა სამხრეთ პოლუსის ირგვლივ, რომელიც გამოსახულია რუკების უმრავლესობაზე XVIII საუკუნემდე და წარმოადგენს თანამედროვე ავსტრალიის კონტინენტს და მისი სახელიც ამ ფრაზიდანაა წარმომდგარი. წარმოდგენები სამხრეთ მიწაზე არ იყო დაფუძნებული ანტარქტიკაზე ცოდნით იმის მიუხედავად, რომ მისი ბოლო გამოსახულებები წააგავს ანტარქტიკის კონტურებს.

კატეგორია:კარტოგრაფია
კატეგორია:ანტარქტიკა
კატეგორია:გეოგრაფიული აღმოჩენები
კატეგორია:მითოლოგიური ადგილები
ნარკოტიკული მცენარეები

**ნარკოტიკული მცენარეები** — მცენარეები, რომლებიც შეიცავენ ისეთ ნივთიერებებს, რომლებიც ჯერ აღგზნებს, ხოლო შემდეგ თრგუნავს ცენტრალურ ნერვულ სისტემას. ბევრ ნარკოტიკულ მცენარეებს სამკურნალო თვისებები აქვს და მათ მედიცინაში ტკივილგამაყუჩებელ საშუალებად იყენებენ. მოქმედი ნივთიერება ნარკოტიკული მცენარეებში ძირითადად ალკალოიდებია. ბევრი მათგანი ძალზე შხამიანია და მათგან დამზადებული პრეპარატების ხანგრძლივი ხმარება ნარკომანიას იწვევს. ნარკოტიკული მცენარეებია ხაშხაში, ინდური კანაფი, ლენცოფა, ლემა და მრავალი სხვა სამკურნალო და შხამიანი მცენარე. ნარკოტიკული მცენარეები ძირითადად გავრცელებულია სამხრეთ ამერიკის, ჩრდილოეთ ამერიკისა და ცენტრალური აზიის ტროპიკებში.

## ლიტერატურა
კატეგორია:მცენარეები
ნაროვანი

**ნაროვანი** — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტისა და დუშეთის მუნიციპალიტეტის ადმინისტრაციულ საზღვარზე. მდებარეობს მდინარეების ლაროვანისწყლისა და ქვახიდისწყლის (პირიქითი ალაზნის სისტემა) წყალგამყოფზე. სიმაღლე ზღვის დონიდან 3439 მ. აგებულია ქვედაიურული წვრილმარცვლოვანი ქვიშაქვების შუა შრეებით. აღმოსავლეთი კალთა ციცაბოა, დასავლეთი — საშუალოდ დამრეცი. ნაროვანი შემოსილია ალპური მცენარეულობით, მთის წვერზე სუბნივალური ბალახეულია.

## ლიტერატურა
კატეგორია:მცხეთა-მთიანეთის მხარის მთები
ნარშავი

** ნარშავი** () — ეკლიანი ბალახოვანი მცენარეების გვარი რთულყვავილოვანთა ოჯახისა. 

ცნობილია 120-მდე სახეობა, რომელიც გავრცელებულია ევრაზიასა და ჩრდილოეთ აფრიკაში.  საქართველოში 9-მდე სახეობაა. უმრავლესობა იზრდება მთის შუა სარტყლამდე; თითო-ოროლა ალპურსაც აღწევს; 3 სახეობა კავკასიის ენდემია. 

ნარშავის თითქმის ყველა სახეობა თაფლოვანია, ზოგი კი მინდვრის სარეველაა.

## ლიტერატურა
კატეგორია:რთულყვავილოვანნი
შიშველთესლოვნები

**შიშველთესლოვნები** () — თესლოვან მცენარეთა ყველაზე ძველი დანაყოფების საერთო სახელი. შუალედური ადგილი უკავიათ გვიმრებსა და ფარულთესლოვან მცენარეთა შორის. გვიმრებისაგან განსხვავებით მათ აქვთ თესლკვირტები, ფარულთესლოვნებისაგან განსხვავებით კი არ გააჩნიათ ნაყოფის ფოთოლი (მტვრის მარცვალი უშუალოდ თესლკვირტზე ეცემა).

შიშველთესლოვნებს, მათ შორის ყველა თანამედროვე სახეობას, აქვს სტრობილები — დამოკლებული რეპროდუქციული ყლორტები, რომლებზეც განლაგებულია სპოროფილები. შიშველთესლოვნები მხოლოდ ხეები ან ბუჩქებია, ზოგიერთი ძალიან დიდი იზრდება. შიშველთესლოვნების ნაწილი ძლიერ არის დატოტვილი და წვრილი ქერქლისებრი ფოთლები აქვს, ნაწილი დაუტოტავი ან სუსტად დატოტვილია, მათ შედარებით დიდი, მეტწილად ფრთისებრი ფოთლები აქვთ. უმრავლესობის ქსილემის წყალგამტარი ელემენტები მხოლოდ ტრაქეიდებია; ჭურჭლები მარტო ველვიჩიას, გნეტუმს და ეფედრას აქვს.

შიშველთესლოვნები განსხვავებულსპორიანი მცენარეებია; მიდროსპოროფილები და მეგასპოროფილები განსხვავდებიან ფორმით, ზომით და აგებულებით. უძველეს და პრიმიტიულ თესლოვან გვიმრებს სტრობილები არ უვითარდებოდათ. მიკრო- და მეგასპოროფილები თავისუფლად ისხდნენ ჩვეულებრივ გრძელ ყლორტებზე. დანარჩენი შიშველთესლოვნების სპოროფილები თავმოყრილია მეტ-ნაკლებად კომპაქტურ სტრობილებში. შიშველთესლოვნების უმრავლესობის სტრობილები ერთსქესიანია. შიშველთესლოვნები ცნობილია ზედა დევონური პორიოდიდან; კარბონულსა და პერმულ პერიოდებში უკვე გვხვდება შიშველთესლოვნების მრავალი რიგის წარმომადგენლები, რომლებიც განსაკუთრებით განვითარდნენ მეზოზოურ პერიოდში. ამჟამად ცნობილია შიშველთესლოვნების 600-მდე სახეობა, რომელთა უმრავლესობა წიწვოვანებს მიეკუთვნება.

## ლიტერატურა 
## რესურსები ინტერნეტში 
*Gymnosperm Database
*Gymnosperms on the Tree of Life 

*
მამე და ზინე

**მამე და ზინე** () ქურთული კლასიკური ფოლკლორული სასიყვარულო ისტორია. ერთ-ერთმა უპირველესმა ეს ისტორია აჰმადე ხანიმ დაწერა და ყველაზე პოპულარული გახდა.

„მამე და ზინე“ ქურთ ხალხში ითვლება ქურთული სულის სიმბოლოდ. 1991 წელს თურქეთში გადაიღეს ფილმი „Mem û Zîn“. ფილმი თურქულ ენაზე იყო გადაღებული და შემდეგში ქურთულად იყო თარგმნილი. 

1987 წელს იყო შერაცხილი მსოფლიო შედევრებში.

კატეგორია:ქურთული ლიტერატურა
კატეგორია:ლიტერატურული ნაწარმოებები
საბრი

**საბრი** () — ალოეს ფოთლების შესქელებული წვენი. მაგარი და მწარე მასაა. იხსნება ეთილის სპირტსა და ნაწილობრივ წყალში. შეიცავს ალოინს, ფისებს და სხვა ნივთიერებებს. ხმარობენ მედიცინაში.

## ლიტერატურა 
კატეგორია:წამლები
ქერცლიანები

**ქერცლიანები** (Squamata) — ქვეწარმავლების რიგი (ან ქვეკლასი). შეიცავს 3 ქვერიგს (ან რიგს): ხვლიკები, ამფისბენები და გველები. მათთვის დამახასიათებელია ზედა ყბის კვადრატული ძვლის მოძრავი შესახსრება ტვინის ქალასთან. სხეული დაფარული აქვთ ძვლოვანი ქერცლით, ფარებითა და მარცვლებით.

## ლიტერატურა 
* ქსე, ტ. 10, გვ. 503, თბ., 1986

*
აბზუ

[მინი|250px|„აბზუ“ [ლურსმნული დამწერლობა|ლურსმნულ დამწერლობაში]]
**აბზუ, აბსუ, აფსუ, აპსუ** —  მიწისქვეშა წყლების ოკეანე, რომელიც დედამიწას გარს არტყამდა, შუმერ-აქადურ მითოლოგიაში. აბზუს მბრძანებლად ითვლებოდა სიბრძნის ღმერთი ენქი. ამავე დროს, აბზუ ითვლებოდა მსოფლიოში ერთადერთ ადგილად, სადაც ღმერთები ვერ იხედებოდნენ და სადაც ცხოვრობდნენ მსოფლიოს ბატონი ძალები — მე. შუმერულ მითში ენქიმ უბრძანა ნიმახს, დედა-ქალღმერთს, თიხისგან ადამიანის გაკეთება. ბაბილონურ მითებში აბზუ არის პირველადი სტიქია, სიცოცხლის პირველმიზეზი, ითვლება ტიამატის ქმრად. ტიამატმა და აბზუმ თავისი წყლები გააერთიანეს და შექმნეს წყლის დემონები, ანშარას და ქიშარის მშობლები. ამის შემდეგ ენქიმ მოკლა აბზუ, ხოლო მკვლელობის ადგილას ააგო სასახლე, სადაც მარდუქი ჩასახა.

## იხილეთ აგრეთვე 
* შუამდინარეთი

## ლიტერატურა 
* Jeremy Black and Anthony Green, 1992. *Gods, Demons, and Symbols of Ancient Mesopotamia: an illustrated dictionary*, *s.v.* "abzu, apsû". ISBN 0-292-70794-0

კატეგორია:ძველი შუამდინარეთის მითოლოგია
კატეგორია:შუმერული მითოლოგია
A (ალბომი)

***A*** — ბრიტანული პროგრესული როკ-ჯგუფ ჯეთრო ტალის მეცამეტე სტუდიური ალბომი, რომელიც გამოვიდა 1980 წელს. იგი ჩაიწერა როგორც მოძრავ, ასევე ლონდონში არსებულ სტუდიაში. მასზე მოწვეული სტუმრის სახით უკრავს ედი ჯობსონი (კლავიშებიანები, ელექტრონული ვიოლინო).

თავდაპირველად *A* ჩაფიქრებული იყო, როგორც იენ ანდერსონის სოლო ალბომი, მაგრამ ლეიბლმა Chrysalis სთხოვა მუსიკოსს, შეეცვალა გადაწყვეტილება, რათა დისკი კარგად გაყიდულიყო. სწორედ ეს არის ალბომის სახელწოდების საიდუმლო — ორიგინალურ ფირებს ეწერა „A“, როგორც გვარის „ანდერსონი“ აბრევიატურა.

დისკში არის როგორც სინთეზატორზე აგებული სიმღერები, ასევე ხალხური მოტივებით გაჯერებული კომპოზიციები, როგორიც არის „The Pine Marten's Jig“.

## სიმღერების სია
### 1980 წლის ორიგინალური გამოცემა
### 2004 წლის რემასტერი
### *2021 წლის 40 წლიანი საიუბილეო გამოცემა A La Mode* 
## ჩარტები
## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:ჯეთრო ტალის ალბომები
კატეგორია:1980 წლის ალბომები
კატეგორია:Chrysalis Records-ის ალბომები
ენქი

thumb|right|ენქი
**ენქი, ეა** — შუმერ-აქადურ მითოლოგიაში ერთ-ერთი უმთავრესი ღვთაება. ის არის აბზუს ხელმწიფე და აგრეთვე სიბრძნის და ღვთაებრივი მე ძალების ხელმწიფე. იგი აგრეთვე ითვლებოდა შინაური საქონელისა და მარცვლეულის შემქმნელად, მსოფლიო წესრიგის დამფუძნებლად. ერთ-ერთი მითი მოგვითხრობს, რომ ენქიმ გაანოყიერა მიწა და „ქალაქების და ერებს ბედი განსაზღვრა“. მან შექმნა თოხი, ბარი და აგურის ფორმა, შექმნა ცხოველები და მცენარეები. მან გადასცა ცხოველები და მცენარეები მთის მეფე სამუკანს, ხოლო სამხეცოები გადასცა დიმუზოს. ენქი ასევე ითვლება მებაღეობის, მებოსტნეობის, მეაბრეშუმეობის და ბალახებით მკურნალობის შემქმნელად. 

## რესურსები ინტერნეტში 
* ენქი და ნინურსაგი 
* ადამიანის შექმნა 
* ენქი და ინანა 

კატეგორია:ძველი შუამდინარეთის მითოლოგია
კატეგორია:შუმერული მითოლოგია
კატეგორია:სიბრძნის ღვთაებები
კატეგორია:ღმერთები ანბანის მიხედვით